Jyllands-Posten

Morgenavisen Jyllands-Posten er en dansk avis grunnlagt i 1871. Hovedredaksjonen ligger i Viby ved Århus i Jylland. Den kommer ut sju dager i uken og er en av Danmarks største morgenaviser. I 2000 var opplaget over , i 2004 var det på  og i 2012 på .Berlingske Nyhedsbureau (3. september 2012)

Jyllands-Posten utgis av et aksjeselskap, JP/Politikens Hus A/S, som også utgir dagsavisen Politiken og tabloidavisen Ekstra Bladet. Ansvarlig redaktør (dansk: ansvarshavende chefredaktør) er Jacob Nybroe.

Avisen fikk mye internasjonal oppmerksomhet etter at de i høsten 2005 publiserte de såkalte Muhammed-karikaturene. I 2006 kom det til store protester.

 Historikk og politisk profil 
Jyllands-Posten ble grunnlagt i 1871 som en konservativ regionavis med lave opplagstall. I 1920- og 1930-årene vakte avisen oppsikt med sin uttalte sympati for fascismen og det tyske nazi-diktaturet.Dragsdahl.dk (1990) Avisen viste i samme periode også klare tegn på antisemittiske holdninger, noe som blant annet kom til uttrykk i en lederartikkel fra 1938, publisert få dager etter Krystallnatten.«Et historisk perspektiv», Motspil.dk 31. januar 2006.

Etter andre verdenskrig satset avisen på ny teknikk og god nyhetsjournalistikk og ble større enn København-avisene. Ifølge Jyllands-Postens Fonds formålsparagraf skal avisen i dag være «liberal og uavhengig».

Avisen har på 2000-tallet inntatt en pro-israelsk holdning, noe som har kommet til uttrykk i flere lederartikler.JP Dagens leder 6. januar 2009JP Dagens leder 15.07.2014 JP Dagens leder 29.12.2008 JP Dagens leder 16. februar 2015

 Kontrovers om Muhammed-karikaturene og ytringsfrihet 
Da Jyllands-Posten 30. september 2005 publiserte tolv tegninger av profeten Muhammed, ble avisen midtpunkt for en internasjonal debatt om ytringsfrihet. To tegnere mottok dødstrusler og måtte gå under jorden. I tillegg har ambassadørene til Danmark fra Tyrkia, Saudi-Arabia, Iran, Pakistan, Egypt, Indonesia, Algerie, Bosnia-Hercegovina og Libya sammen med den marokkanske chargé d'affaires og lederen av den palestinske delegasjonen protestert mot Danmark, Jyllands-Posten og den danske regjeringen. I Kashmir gikk flere hundre tusen mennesker ut i streik i protest mot artikkelen i den danske avisen.

26. januar 2006 valgte Saudi-Arabia å trekke sin ambassadør ut av landet. En massiv boikott mot danske varer startet i Saudi-Arabia, og den gikk utover blant annet det dansk-svenske meierikonsernet Arla.

 Se også 

 Liste over danske aviser

 Referanser 

 Eksterne lenker 

  Jyllands-Posten – avisens hjemmeside
  Ambassadørenes brev til den danske utenriksministeren(PDF)

Kategori:Danske aviser
Kategori:Aviser etablert i 1871
Kategori:1871 i Danmark